open-index/open-wikipedia-markdown huggingface dataset:
Thousand Island

**Thousand Island** er en type salatdressing, med opprinnelse fra Thousand Islands-regionen i USA og Canada. Den lages typisk av majones, ketchup, tomatpuré, chilisaus og en blanding av finhakkete grønnsaker, som regel sylteagurk, løk, paprika og/eller grønne oliven; hakket hardkokt egg er også vanlig.

I Norge blir dressingen benyttet som en ingrediens i en lange rekke matretter, som i forretten vi kaller rekecocktail. Den brukes også i ulike salater og som saus i sandwicher.

## Referanser




## Eksterne lenker
*
Arniko

**Arniko** (navnet transkriberes også *Araniko*, *A-Ni-Ko*, opprinnelig navn **Balabahu**; født ca. 1244, død ca. 1306 i Kina) var den mest berømte av alle arkitekter fra Nepal. Han var også høyt anerkjent som maler og skulptør.

Hans nasjonalitet var newar og han var kanskje født i Patan.

Han er kjent som den som spredde den typiske newar-arkitekturen, som blei utvikla i Katmandudalen, til Tibet og Kina, og dermed bidro til å gjøre den kjent over hele Asia og hele verden.

Den kinesiske mongolkeiseren Kublai-khan var en stor beundrer av Arniko og ga ham viktige oppdrag og æresbevisninger.

*Den Hvite Pagode* (eller *Pai Ta Sze*) i Beijing regnes som det viktigste av Arnikos arkitektoniske verk som har overlevd.

Riksveien fra Katmandu til Lhasa, som blei bygd av kinesere på 1960-tallet, er oppkalt etter ham: *Arniko Rajmarg*. (De fleste andre store riksveier i Nepal som er oppkalt etter noen enkeltperson, har navn etter konger.)

## Referanser


## Eksterne lenker
* "Arniko, the Great Architect From Nepal" (På engelsk. Artikkel om Arniko fra Ohmynews.)
Mostadmark kapell

**Mostadmark kapell** er en langkirke fra 1986 i Malvik kommune, Trøndelag fylke.

Byggverket er i tre og har 120 plasser.

Adkomst til stedet er via Fv963.

Det er ikke kirkegård ved kapellet.

## Referanser


## Litteratur
* 

## Eksterne lenker
*
Leona Machálková

**Leona Machálková** (født 24. mai 1967 i Gottwaldov) er en tsjekkisk sanger og skuespiller.

## Roller
* «Maria Magdalena» i *[[Jesus Christ Superstar]]*. 
* «Adriana Sandra» i *Dracula*. (Sang: Karel Svoboda. Drama: Richard Hes.)
* «Anity» i *West Side Story*.

Andre musikaler:
* Mise (1998)
* Monte Cristo (2001)
* Les Misérables/Bídníci (2004) 
* Angelika (2007)

## Referanser


## Eksterne lenker
* 
* 
*
Løkken kirke

**Løkken kirke** er en langkirke fra 1929 i Orkland kommune, Trøndelag fylke. Løkken kirke ligger på Bjørnli ved Løkken Verk.

## Arkitektur
Kirken var opprinnelig et skytterhus tegnet av arkitekt Morten Bachke og reist i 1916. Da et midlertidig kapell som hadde vært i bruk fra 1913 ble for lite, ble det besluttet å bygge om skytterhuset til kirke. Arkitekt Roar Tønseth var ansvarlig for ombyggingen, og den nye kirken ble innviet 13. september 1929.

Byggverket er i tre og har 170 plasser.

## Utsmykning
Løkken kirkes vegger samt taket i kirkeskipet er innvendig utsmykket av Ole Teie og Oskar Hokstad.

Kirkens altertavle stod ferdig til innvielsen i 1929. Den er malt av Ole Mæhle, og motivet er «Den gode hyrde».

Også prekestolen og døpefonten er fra 1929. Dåpsfatet stammer imidlertid fra det gamle Grutseter kirke.

## Adkomst
Adkomst til stedet, som er et velkjent turistmål, er via Fv486 og Fv700.

## Referanser


## Litteratur
* 

## Eksterne lenker
* Meldal kirkekontor
* Orkdalsmenighetene
* 
*
Klart svar

***Klart svar*** var et norsk direktesendt debattprogram med Per Ståle Lønning som gikk på TVNorge fra 1992 til 1994. Med seg hadde han Tor Erling Staff, som skulle gå nærmere inn på debattantenes argumenter. En tredje person som var med på laget var Hans Bauge. Han hadde en fast plass i studio som samfunnsengasjert debattant og skulle således representere «mannen i gata». Hans verbale utfall under debatten var meget utagerende og ofte preget av knyttede never og raseri, noe som var til underholdning for de andre i studio – og for seerne.

Allerede i 1994 gjenoppstod programmet på TV 2 med tittelen *[[Lønning direkte]]*.

## Seertall
Premieren ble sett av 260 000, noe som var gode tall for TVNorge. Den andre sendingen ble sett av 350 000.

*Klart svar* var (målt blant de 1,5 millioner innbyggere som tok inn både NRK, TV 2, TV3 og TVNorge) det mest sette debattprogrammet på norsk TV i 1994.

## Referanser
Typ IX

**Typ IX** var en klasse undervannsbåter (*Unterseeboote*) i bruk av den tyske marinen Kriegsmarine under andre verdenskrig. Byggingen av typen startet i 1936. Den var løst basert på den tidligere Typ II og utviklet for å gi det tyske ubåtvesenet en ubåt med større rekkevidde enn Typ VII. I alt 194 Typ IX ble bygget.

## Varianter

### Typ IXA
8 bygget («U 37» til «U 44»)

### Typ IXB

14 bygget («U 64», «U 65», «U 103» til «U 111» og «U 122» til «U 124»)

### Typ IXC

(«U 66» til «U 68», «U 125» til «U 131», «U 153» til «U 166», «U 171» til «U 176» og «U 501» til «U 524»)

### Typ IXC/40

(«U 167» til «U 170», «U 183» til «U 194», «U 801» til «U 806», «U 525» til «U 550»)

### Typ IXD1

2 bygget («U 180» og «U 195»)

### Typ IXD2

(«U 181», «U 182», «U 196» til «U 200», «U 847» til «U 852», «U 859» til «U 864», «U 871» til «U 876» og «U 883» til «U 886»)

### Typ IXD2/42

## Spesifikasjoner

## Se også
* «U-64»
* «U 864»

## Eksterne lenker
*
Hølonda kirke

**Hølonda kirke** er en korskirke fra 1848 i Melhus kommune, Trøndelag fylke.

Byggverket er i tre og har 250 plasser.

## Referanser


## Litteratur
* 
* 

## Eksterne lenker
* 
*
Lørdagsrarieté

***Lørdagsrarieté*** var et norsk direktesendt underholdningsprogram med Knut Borge og Hilde Hummelvoll som gikk på NRK i 1990 og 1991. Programmet ble regnet som famlievennlig og hadde et ganske vidt underholdnings-spekter, deriblant gjettekonkurransen «Hemmeligheten». Programmet ble godt mottatt av seerne og hadde høye seertall. Programmet gikk på lørdagskvelder.

## Referanser


## Eksterne lenker
* Lørdagsrarieté på NRK Nett-TV
Sykling under Sommer-OL 1908

**Sykling under sommer-OL 1908** ble arrangert fra 13. til 18. juli 1908 på White City Stadium i London. 

Sykling var med på det olympiske programmet for tredje gang Sommer-OL 1908 i London. Det ble konkurrert i sju sykkeløvelser, kun for menn, på en 660-yards rundbane av betong på utsiden av løpebanen på White City Stadium. Det ble bare utdelt medaljer i seks av øvelsene, da samtlige deltakere i finalen på 1000 meter overskred den fastsatte tidsgrensen på 1.45,0.

## Medaljefordeling

## Resultater
### 660 yards (603,491 m)
*14. og 15. juli.
*46 utøvere fra ni nasjoner deltok

### 1000 meter
*16. juli 1908
*40 utøvere fra ni nasjoner deltok
*Samtlige fire utøvere i finaleheatet ble diskvalifisert for overskridelse av tidsgrensen på 1.45,0. Ingen medaljer ble utdelt i øvelsen.

### 5000 meter
*17. og 18. juli 1908
*42 utøvere fra åtte nasjoner deltok

### 20 kilometer
*14. juli 1908
*44 utøvere fra elleve nasjoner deltok

### 100 kilometer

*15., 16. og 18. juli 1908
*43 utøvere fra elleve nasjoner deltok

### 2000 meter tandem
*13. og 15. juli 1908
*17 par fra sju nasjoner deltok

### Lagtempo, 1980 yards
*17. juli 1908
*5 lag fra 5 nasjoner deltok

## Referanser


## Eksterne lenker
* Cycling Track at the 1908 Summer Olympics hos olympedia.org
Kolbrandstad stavkirke

**Kolbrandstad stavkirke** er en norsk stavkirke som ligger på Jåren, et lite dalføre sørvest i Korsvegen, i Melhus kommune. Kirka ble reist i 1999 og er en kopi av ei middelalderkirke som stod der for flere hundre år siden. Kirken blir tidvis benyttet i forbindelse med kirkelige handlinger, men er først og fremst et kulturminne. Den eies og drives av Kolbrandstad stavkyrkjelag.

Byggteknisk kan den beskrives som en åtte meter høy enskipet langkirke med 80 sitteplasser. Den ble bygd på dugnad av folk hjemhørende på Jåren og omegn i perioden 1997 til 1999. Rundt 130 personer deltok og det ble nedlagt over 3000 dugnadstimer i selve byggeprosessen. Alt ble gjort lokalt, både byggingen, smedarbeidene og treskjæringene. Melhus kommune bygslet eiendommen og gav 100 kubikkmeter med furu. Grunnmuren er av stein og ble hentet fra et gammelt fjøs.

Journalist Harald Langås var ildsjel og leder for prosjektet. Andre sentrale aktører var Reidar Almås og Bjørn Blokkum. Ideen til bygginga fikk Langås i forbindelse med 150-årsjubileet til Hølonda kirke i 1995. Han luftet tankene til andre i 1996 og etter positiv respons ble Kolbrandstad stavkyrkjelag stiftet i mars 1997. Andelslaget består av i underkant av 100 andelseiere.

Kirka ble ferdig i desember 1999 og innviet den 9. januar 2000. Den er en kopi av en gammel middelalderkirke som ble bygd der på 1100/1200-tallet og revet i 1681. Haltdalen stavkirke har forøvrig stått som modell. Kirka er bygd på steingrunn, og ligger rett ved en fredet middelalderkirkegård.

Kirka er blitt benyttet til både gudstjeneste, dåp, vielse samt enkelte katolske messer. I 2007 ble den besøkt av biskop Finn Wagle.

En gammel bauta til minne om den gamle kirka står også på tomta. Den ble reist av Ungdomslaget Framsteg i 1931.

## Referanser


## Eksterne lenker
*
Budal kirke

**Budal kirke** er en kirke bygd i y-plan fra 1754 i Midtre Gauldal kommune, Trøndelag fylke.

Byggverket er i tømmer. Det har 170 plasser og sær-norsk vertikalt panel.

Det er kirkegård ved kirken.

## Referanser


## Litteratur
* 
* 

## Eksterne lenker
* 
*
DS «Ekeren»

**«Ekeren»** (hjuldamper 1857–1917) er det første dampskip bygd ved Bergens Mekaniske Verksteder.

## Historie
«Ekeren» ble bygd i Bergen i perioden 1850–1857. Båten gikk i rute mellom Christiania og Bygdøy i 4 år, før den ble solgt i 1861, og kom til innsjøen Eikeren, som ligger mellom Holmestrand kommune i Vestfold, og Øvre Eiker i Buskerud. Den ble døpt «Ekhof», men fikk noen år senere navnet «Ekeren».

«Ekeren» gikk i rute mellom Vestfossen og Eidsfoss fra 1861 til 1915, da den ble ribbet til skroget og brukt som lekter i to år. I oktober 1917 sank den utenfor øya Bånpina under en overfart fra Eidsfoss til Vestfossen med bjørkeved, tauet av dampskipet «Stadshauptman Schwartz». Ingen omkom under forliset. Vraket av «Ekeren» ligger på 100 meters dyp.

## Referanser
Skyting

**Skyting** er å avfyre et våpen. Dette kan gjøres i forbindelse med jakt, som idrett (skytesport) eller som en del av en konflikt.

Når man går på jakt er hovedpoenget å avfyre skudd, mot et bestemt dyr, som en fugl eller et pattedyr, for å avlive dette. Som idrett skyter man på blinker, hvor man skal treffe et bestemt punkt. Man må ofte også skyte i konflikter som krig, normalt da mot andre mennesker.

Henrettelse ved skyting har tidligere vært benyttet som straffemetode i Norge, og praktiseres fremdeles i enkelte land.

## Eksterne lenker
*
Singsås kirke

**Singsås kirke** er en langkirke fra 1884 i Midtre Gauldal kommune, Trøndelag fylke.

Byggverket er i tømmer og har 400 plasser. Arkitekt for kirken var Johan Peter Digre.

## Referanser


## Litteratur
* 
* 

## Eksterne lenker
* 
*
Soknedal kirke

:*For Sokndal kirke i [[Dalane]], se [[Sokndal kirke]].*
**Soknedal kirke** er en langkirke fra 1933 i tettstedet Soknedal i Midtre Gauldal kommune i Trøndelag. Byggverket er i tømmer og har 500 plasser. Kirken ble tegnet av arkitekt John Egil Tverdahl da den gamle kirken brant. 

## Referanser


## Litteratur
* 

## Eksterne lenker
* 
*
Horg kirke

**Horg kirke** er en korskirke fra 1892 i Melhus kommune, Trøndelag fylke. Kirken ble vigslet i 1893, og kirkens nåværende altertavle ble laget av Ole Olsen i 1662. Tidligere kirker i samme område omfatter Fosskirka og Grinni kirke. Byggverket er i tre og har 700 plasser. Kirken er veikirke i juli.

## Referanser


## Eksterne lenker
* 
*
Furuset kirke

**Furuset kirke** finnes flere steder:

* Furuset kirke (Oslo) i Oslo kommune
* Furuset kirke (Ullensaker) i Ullensaker kommune
Jonna Støme

**Jon Henrik** «**Jonna**» **Støme** (født 1978) er en norsk komiker, programleder, produsent og tekstforfatter.

Støme ble født i USA og vokste opp i Oslo. Hans mor er amerikansk, og faren kommer fra Sørumsand. 

## Karriere
Støme gjorde sin første scenedebut i 2000 og har siden den gang gjort suksess som komiker landet rundt.  

Han har turnert med bl.a. Thomas Giertsen, Harald Eia, Linn Skåber, Atle Antonsen og Espen Eckbo. I 2010 ble Jonna nominert til Komiprisen for forestillingen *Fargerikt Faenskap* i kategorien beste stand-up artist. Han var også en del av publikumssuksessen *HumorGalla*, med Thomas Giertsen og Espen Eckbo på Latters hovedscene i 2011. Han ble nominert til Humorprisen 2023 i klassen årets standupkomiker.

Han har vært med i diverse barne- og ungdomsprogrammer som *[[Guru (TV-serie)|Guru]]* , *Liga* og *[[Barne-TV]]* på NRK1, *[[Rikets Røst]]* med Otto Jespersen på TV 2 og *[[Judas (TV-serie)|Judas]]* på TVNorge. I 2009 var Jonna med i fredagsprogrammet *[[Showbiz (TV-program)|Showbiz]]* med Klaus Sonstad på NRK1. Han har også gitt ut en vitsebok for barn, kalt *Jonnas vitsebok* (ISBN 978-82-529-2826-6). I 2004 ga han stemme til hovedfiguren, Oscar, i den norsk-dubbede versjonen av den animerte filmen *[[Stor ståhai]]*. Jonna var vert for spillprisutdelingen Gullstikka 2006. 

## Bakgrunn
Støme ble født i USA. Moren var afrikansk-amerikaner fra delstaten Georgia, mens faren var norsk. Faren flyttet til Norge med sønnen da han var baby. Han gjenopptok først kontakten med moren 31 år senere; TV 2 laget dokumentaren *Jonna får en mamma* om hans leting etter moren og deres senere gjenforening.

## Referanser
Reidar Øksnevad

**Reidar Adolf Peter Karl Øksnevad** (født 13. mai 1884 i Kristiansand, død 31. januar 1958 i Oslo) var en norsk bibliotekar, litteraturhistoriker, bibliograf og statsstipendiat.

Han var lærersønn, og syv år eldre bror av radiomannen Toralv Øksnevad. Han tok artium i Bergen 1904, og studerte deretter litteratur ved Universitetet i Oslo. Han ble cand.philol. 1910 på en premiert avhandling om Maurits Hansen. I 1905 arbeidet han som journalist i Bergens Tidende, fra 1910-1912 som litteraturkritiker i Verdens Gang og 1911-1913 for Norlis forlag. 

Øksnevad reiste i 1912 til Paris og ble boende der i 34 år. Han arbeidet som lektor i norsk ved Sorbonne 1913-17 og 1918-19, og som bibliotekar ved den norske avdelingen av *Bibliothèque Sainte Geneviève* 1924-28 og 1940-45. I denne perioden skrev han artikler for flere aviser og tidsskrift, utga boka *Fransk og norsk : pariserbreve og artikler* (1920), og redigerte en lang rekke antologier av typen *Fransk elskovsfilosofi* (1922), *Gamle franske livsfilosofer* (1923), *Franske prosadigte* (1925) og *Tysk livsvisdom* (1920).

Øksnevads viktigste innsats er likevel hans tre rekker med bibliografier:
* *Utlandet i norsk litteratur*. Han redigerte en serie selektive bibliografier med titler som *Danmark i norsk litteratur* (1953). I alt utkom ni slike oversikt over hvordan landenes kultur, historie og samfunn er skildret i norske litteratur. 
* *Avisen og norsk litteratur*. Han redigerte fire bibliografier med titler som *"Social-demokraten" og norsk litteratur 1886-1923*, som omfatter skjønnlitterære bidrag og litteraturkritikk i vedkommende aviser. Bibliografiene omfattet foruten Sosial-demokraten også *[[Dagbladet]]*, *[[Tidens Tegn (avis)|Tidens Tegn]]* og *Verdens Gang*. 
* Hans to bibliografier *Norsk litteraturhistorisk bibliografi 1900-1945* og *Norsk litteraturhistorisk bibliografi : 1946-1955* er fremdeles grunnleggende kilder.

Han ble utnevnt til statsstipendiat i 1950, og var medlem av Vitenskapsakademiet fra 1956. Etter hans død tilfalt hans boksamling Universitetsbiblioteket i Bergen. 

## Referanser


## Litteratur
* Norsk bokfortegnelse 39 bøker skrevet/redigert av Øksnevad
PS (TV-program)

***PS*** er et norsk aktualitetsmagasin med Anders Magnus som gikk på TV 2 fra 1993 til 1996. Konseptet gikk ut på at Magnus i hver episode inviterte én eller to gjester for å debattere og utdype dagsaktuelle tema som berørte de inviterte. Programlederen ble kjent for sin pågående stil. Programmet var kort og ble sendt alle hverdager mellom nyhetene og være på TV2 de første årene. Etterhvert ble det sendt en dag i uka, og hsdde lengre sendetid.

Programmet gjenoppstod en kort periode høsten 1997 i forbindelse med høstens valg og hadde da tittelen *ValgPS.* Mangus møtte forholdsvis mye kritikk for sine harde konfrontasjoner overfor de politikerne han hadde på besøk.

## Referanser


## Eksterne lenker
*PS: Intervju med Nils Arne Eggen i 1993 (YouTube)
Polens voivodskap

**[[Voivodskap]]et** (polsk *województwo*) har utgjort den primære administrative enhet i Polen siden 1300-tallet.

I henhold til den administrative reformen som trådte i kraft 1. januar 1999 ble 16 nye voivodskap dannet, som erstatning for de tidligere 49 voivodskapene som hadde eksistert siden 1. juli 1975.

Dagens voivodskap er hovedsakelig basert på landets historiske regioner, mens de av 1975–1998 var basert på og navngitt etter individuelle byer. De moderne voivodskapene varierer i areal fra under 10 000 km² til over 35 000 km², og i befolkning fra én million til over fem millioner innbyggere. 

Voivodskapene styres av lokale parlament (*sejmik województwa*) og en voivod (*wojewoda*) som er provinsens guvernør. Voivodskapene er delt inn i mindre administrative enheter som *[[powiat]]* og *[[gmina]]*.

Den polske termen *województwo* stammer fra *wojewoda*. Ordet betydde opprinnelig «hærfører», men brukes i dag kun i betydningen «guvernør».
 
## Historie
 
De polske voivodskapene har eksistert siden det 14. århundre. Da Polen, sammen med Litauen var på sitt største, kom antallet opp i 41 voivodskap. I det polsklitauiske samveldet ble betegnelsen «voivodskap» også benyttet i de litauiske og storlitauiske områdene. I takt med at Polen ble delt og til slutt forsvant som deler av Tyskland, Russland og Østerrike, opphørte også voivodskapene å eksistere. 

Etter første verdenskrig oppstod Polen på nytt som selvstendig stat. Landet ble da inndelt i 17 voivodskap (1921), som fungerte frem til de tyske og sovjetiske invasjonene i 1939.  

Etter annen verdenskrig og de faktiske endringene av Polens grenser, ble landet organisert i 16 voivodskap i 1945. Samtidig fikk byene Warszawa og Łódź voivodskapsstatus. Denne inndelingen vedvarte med få endringer i 30 år (noen få voivodskap kom til). 

I perioden 1975 til 1998 var Polen oppdelt i 49 mindre voivodskap. De tre minste voivodskapene – Warszawa, Kraków og Łódź – hadde spesiell status som byvoivodskap (byens ordfører var også provinsguvernør). Deretter fikk inndelingen en ny overhaling, og fra 1999 er antallet voivodskap redusert til 16.

## Dagens inndeling i voivodskap
*Ermlandskmasuriske voivodskap - *Województwo warmińsko-mazurskie*
*Helligkors voivodskap - *Województwo świętokrzyskie*
*Kujaviskpommerske voivodskap - *Województwo kujawsko-pomorskie*
*Lillepolske voivodskap - *Województwo małopolskie*
*Lublin voivodskap - *Województwo lubelskie*
*Lubusz voivodskap - *Województwo lubuskie*
*Łódź voivodskap - *Województwo łódzkie*
*Masoviske voivodskap - *Województwo mazowieckie*
*Nederschlesiske voivodskap - *Województwo dolnośląskie*
*Opole voivodskap - *Województwo opolskie*
*Podlasie voivodskap - *Województwo podlaskie*
*Pommerske voivodskap - *Województwo pomorskie*
*Schlesiske voivodskap - *Województwo śląskie*
*Storpolske voivodskap - *Województwo wielkopolskie*
*Subkarpatiske voivodskap - *Województwo podkarpackie*
*Vestpommerske voivodskap - *Województwo zachodniopomorskie*

## Referanser
Forbrytelsen

***Forbrytelsen*** (orig: *Forbrydelsen*) er en dansk drama- og kriminalserie som gikk på DR1 fra 2007 til 2012. Det er tre sesonger av den danske serien. Serien har oppnådd stor internasjonal suksess og det har også blitt laget en Amerikansk versjon.  

## Hovedroller
*Sarah Lund, Vicekriminalkommissær: Sofie Gråbøl
*Troels Hartmann, borgermesterkandidat: Lars Mikkelsen
*Theis Birk-Larsen, Selvstendig flyttebyråinnehaver: Bjarne Henriksen
*Pernille Birk-Larsen, Hustru: Ann Eleonora Jørgensen
*Jan Meyer, Vicekriminalkommissær: Søren Malling
*Rie Skovgaard, Politisk rådgiver: Marie Askehave
*Poul Bremer, Overborgmester: Bent Mejding
*Vagn Skærbæk, Flyttebyråarbeider: Nicolaj Kopernikus
*Morten Weber, Kampanjeleder: Michael Moritzen

### Øvrige roller
Farshad Kholghi, Solbjørg Højfeldt, Troels II Munk, Laura Christensen, Cyron Melville, Laura Drasbæk, Tina Gylling Mortensen, Anne Marie Helger, Ole Boisen, Julie Ølgaard, Peter Gilsfort, Morten Lützhøft.

## Sesong 2

Seriens første avsnitt tar utgangspunkt i mordet på en kvinnelig advokat som blir funnet mishandlet og drept. Ti dager etter drapet blir drapssjefen Lennart Brix overbevist om at det ikke er en alminnelig sak og prøver å få Sarah Lund tilbake, i den forhåpning at hun kan skynde sakens oppklaring. Lund har imidlertid flyttet til provinsen, hvor hun arbeider som betjent etter at hun er blitt degradert fra sin stilling som visekriminalkommissær. Lund er dog ikke begeistret for forslaget og mener at det ikke er en god idé å vende tilbake, men aksepterer å kikke gjennom saken.

## Referanser


## Eksterne lenker
*
Rackets under Sommer-OL 1908

**Rackets under Sommer-OL 1908** ble arrangert fra 27. april til 1. mai 1908 i Queen's Club i West Kensington i London. 

Rackets var med på det olympiske programmet i London for første og eneste gang. Det var sju britiske spillere som deltok og det ble spilt en singel- og en dobbelturnering for menn.

## Medaljefordeling

## Resultater
### Singel

### Dobbel

## Eksterne lenker
* Racquets at the 1908 Summer Olympics hos olympedia.org
* Resultater og profilside  hos sports-reference.com
Bundesliga 1994–1995

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Kilder
* Resultater uk.soccerway.com
Fagerhaug kirke

**Fagerhaug kirke** er en langkirke fra 1921 i Oppdal kommune, Trøndelag.

Bygget ble oppført som Elim bedehus i 1921 for den lokale baptistmenigheten, og ble brukt som bedehus frem til 1928. Så ble det brukt til ymse formål før det ble ombygget i 1958–59 etter planer av John Egil Tverdahl og innviet som kapell. Bygget huser også kirkestue og kjellerstue, og tituleres i dag som kirke.

Det er ikke kirkegård på stedet.

## Referanser


## Litteratur
* 

## Eksterne lenker
* 
* Oppdal kirkelige fellesråd 
* Rennebu kirkelige fellesåd
*
Moe kirke

**Moe kirke** er en korskirke fra 1867 i Orkland sogn i Orkland kommune i Trøndelag. Kirken ligger mellom Vormstad og Svorkmo.

Byggverket er i tre og har 700 plasser. Stilen er romantisert gotikk. En kirkeklokke er fra 1675 og en fra 1867.

Moe kirke ble sognekirke for *Orkland sogn* etter kgl.res. av 12. desember 1919.

Inventar og noe treverk fra den demonterte kirken på Smedhaugen ble gjenbrukt i Moe kirke. Etter kgl.res. av 3. desember 1864 ble den tredje kirken i bygden oppført på Moe. I 1970 satte Orkdal historielag et minnesmerke på stedet.

## Tidligere kirker
Verkskirken (privat kirke) på Svorkmo ble oppført på Sckankebakken øst for tettstedet og vigslet året 1675, da var partisipantene til smeltehytten blitt pålagt å oppføre et gudshus for bergverksfolket på Svorkmo. Egentlig var kirken og gravplassen for verksfolket, men bygdefolket fikk benytte begge mot betaling. Den 3. juni 1816 ble det meste av kirken tatt av storflom i Svorka og Orkla. Flommen tok med seg deler av kirkegården. Det er uklart om kirken ble ødelagt eller demontert hastverkelig for å unngå større tap. Rester av tømmeret ble brukt til sikring mot flom i Svorka. 

Det ble ny kirke på Smedhaugen omkring 1 km nord ved Talleråsen, og dette var en liten og enkel åttekantet kirke. Kirken på Smedhaugen var for liten etter loven og bergverket hadde ikke plikt til å drive kirken etter at driften på Svorkmo ble nedlagt i 1842. Kirken på Smedhaugen ble revet i 1866. 

Ved oppføring av Smedhaug-kirken i 1816 henvendte kirkeeieren seg til myndighetene (Stiftsdireksjonen i Trondheim) først da kirken var nesten klar til bruk; og biskopen ba da departementet om tillatelse til å ta kirken i bruk.

## Referanser


## Eksterne lenker
* 
*
Ligue 1 2004–2005

**Ligue 1 2004-2005** ble vunnet av Olympique lyonnais foran AS Monaco og Olympique de Marseille. SM Caen, SC Bastia og FC Istres rykket ned til Ligue 2.

## Tabell

## Kilder
* Resultater  Ligue de Football Professionnel
*
Norgesmesterskapet i friidrett

**Norgesmesterskap (NM) i [[friidrett]]** består av en rekke arrangementer som arrangeres årlig i regi av Norges Friidrettsforbund (NFIF). Klubber tilknyttet NFIF søker om å få være arrangører. 

Hovedmesterskapet er det mest ettertraktede norgesmesterskapet i friidrett, siden dette kan gi arrangementsstedet god publisitet gjennom TV-dekning og medieoppmerksomhet. Effektive arrangement kan gi gode økonomiske overskudd til klubben(e). Under hovedmesterskapet deles det ut kongepokaler til beste resultat for kvinner og menn.

NM i friidrett innendørs ble fra 2004 en offisiell del av NM i friidrett. Fra 1964 var de norske innendørsmesterskapene åpne, uoffisielle norgesmesterskap, men fortsatt organisert fra friidrettsforbundet. Fra 1992 ble innendørsmesterskapene holdt fast ved nasjonalanlegget, Stangehallen, men siden 2011 inngår også dette arrangementet i søknadsprosessene og varierer mellom ulike arrangører. 

Det arrangeres også NM i friidrett for junior hvor konkurreres i to klasser for kvinner og menn, en juniorklasse til og med 19 år, og en klasse til og med 22 år. For aldersbestemte årstrinn arrangeres ungdomsmesterskapet. UM-klassene er 15 år, 16 år, 17 år og 18 + 19 år i en klasse.

## De ulike mesterskapene
* Hovedmesterskapet (hoved-NM) foregår utendørs på et friidrettsstadion, og kårer Norges beste i de individuelle friidrettsøvelsene innen hopp, løp og kast for kvinner og menn, samt 1000 meter stafett i tillegg. Fra 2009 ble også kappgang på bane innlemmet i det ordinære programmet under hovedmesterskapet. Tidligere hadde kappgang satt opp egne kongepokaler selv om baneløpene var samtidig med friidrettens hovedmesterskap.
* NM i mangekamp kårer Norges beste i sjukamp for kvinner og i tikamp for menn.
*NM i maraton for kvinner og menn.
* NM i halvmaraton for kvinner og menn.
* NM i stafetter arrangeres for lag i 4 x 100 m og 4 x 400 m samt 4 x 800 m for kvinner, og 4 x 1500 m for menn. 
* NM i terrengløp kort løype, med 2 km for kvinner og 3 km for menn, arrangeres sammen med NM i terrengstaffetter, for menn og kvinner. Stafettene ble fra 2004 lagt om fra klubblag til kretslag, etter svak deltakelse over flere år.
* NM i terrengløp lang løype, 6 km for kvinner (8 km fra 2023), og 10 km for menn
* NM i motbakkeløp blir tildelt et av de tradisjonelle årlige motbakkeløpene i Norge.
* NM i ultraløp er lengre løp, annenhvert år løpes 100 km og 24-timersløp.
* Innendørsmesterskapet har historie tilbake til 1919 og 1947 for kvinner, men ble offisielt NM fra 2004. Det kåres norgesmestre i øvelsene 60 m, 200 m, 400 m, 800 m, 1500 m, 3000 m, 60 m hekk, høyde, høyde uten tilløp, stav, lengde, lengde uten tilløp, tresteg, kule, og 4 x 200 m stafett. Øvelsesutvalget er likt for kvinner og menn.

## Referanser


## Se også

* Kongepokalvinnere i friidrett (menn) 
* Kongepokalvinnere i friidrett (kvinner)
* Mestvinnende utøvere i NM i friidrett

## Eksterne lenker
* NFIFs nettsider
* Norges Gang- og Mosjonsforbunds nettsider
Nedalsfoss kraftverk

**Nedalsfoss kraftverk** er et vannkraftverk i Tydal kommune i Trøndelag.  

Kraftverket utnytter ett 98 meter fall fra et inntaksmagasin *Falksjøen* like ved grensen til Sverige. 

Midlere årsproduksjon er på 68 GWh og installert effekt er på 27 MW på en francisturbin. 

Kraftverket startet produksjonen i 1974.

Eier er  Statkraft, tidligere Trondheim Energi Kraft.

## Referanser


## Kilder
* 
* NVE vannkraftdatabase
* Statkraft
Stridsbåt 90

**Stridsbåt 90** er et svensk hurtiggående fartøy, produsert av Dockstavarvet.  En variant kalt Stridsbåt 90N er i bruk i Norges forsvar.  Stridsbåt 90 er et raskt og smidig fartøy, utstyrt med doble vannjeter og i stand til å operere i grunt farvann.

## Varianter
### Stridsbåt 90H

Stridsbåt 90H er utgaven som er i drift med det svenske forsvaret.  Finnes i en rekke underutgaver.

;Stridsbåt 90 L: Bataljonsledningsbåt.
;Stridsbåt 90 KompL: Kompaniledningsbåt.
;Stridsbåt 90 HS: Utrustet med ballistisk pansring
;Stridsbåt 90 Polis: Politiutgave.

### Andre
;Stridsbåt 90N: Variant for Norge.  Har blant annet hjelpestrømsgenerator, motorisert ankervinsj, enkel 12,7 mm mitraljøse, annet navigasjonsutstyr.

## Eksterne lenker
* Dockstavarvets hjemmeside (svensk)
* Soldf.com om Stridsbåt 90H (svensk)
Vessingfoss kraftverk

**Vessingfoss Kraftverk** er et vannkraftverk i Nea i Tydal kommune i Trøndelag. 
 
Kraftverket utnytter et 55 meter fall fra reguleringsmagasinet i Nesjøen til Vessingsjøen. 

Nesjøen er oppdemmet av Nesjødammen og utgjør ved høy vannstand et felles vannspeil med Essandsjøen. Magasinet reguleres mellom 733 og 710 moh. Magasinkapasiteten er på 340 millioner m³ og nedbørsfeltet er på 712 km². 

Midlere årsproduksjon er på 88 GWh og installert effekt er på 40 MW på en francisturbin. 

Kraftverket startet produksjonen i 1971.

Eier er  Statkraft, tidligere Trondheim Energi Kraft.

## Referanser


## Kilder
* 
* NVE vannkraftdatabase
* Statkraft
Orkdal kirke

**Orkdal kirke** er en korskirke fra 1893 i Orkland kommune, Trøndelag fylke.

Byggverket er i stein og har 800 plasser. Arkitekt for kirken var Carl Julius Bergstrøm.

Adkomst til stedet er via Fv470 og Fv471/E39.

## Referanser


## Eksterne lenker
* 
*
Ligue 1 2003–2004

## Tabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Kilder
* Resultater  Ligue de Football Professionnel
Orkanger kirke

**Orkanger kirke** er en langkirke fra 1892 i Orkdal kommune i Trøndelag.

Byggverket er i tre og har 200 plasser. Arkitekt for kirken var Christian Marius Thams.

## Referanser


## Eksterne lenker
* 
*
Søvasskjølen fjellkirke

**Søvasskjølen fjellkirke** er en korskirke fra 1981 i Orkland, tidligere Orkdal kommune, i Trøndelag fylke.

Byggverket er i tømmer og har 130 plasser.

Kirken er en sportskirke og fremstår som en hytte.

## Litteratur
* 

## Eksterne lenker
* Om Søvasskjølen fjellkirke (Orkland kirkelige fellesråd)
Vognkort

**Vognkort** er et dokument som inneholder informasjon om et kjøretøy og dets eier.

Dagens vognkort i Europa er trykket på sikkerhetspapir med en del sikkerhetselementer som skal gjøre det vanskelig å forfalske vognkortene.
De sikkerhetselementene som er brukt er vannmerke, fluoriserende tråder og mikroskrift.

Vognkortet består av to deler.
*Del 2 (eierdelen) inneholder hovedsakelig opplysninger knyttet til kjøretøyets og eierens identitet. I tillegg inneholder denne delen melding om eierskifte (salgsmelding). Denne delen bør oppbevares på et sikkert sted atskilt fra kjøretøyet.
*Del 1 (teknisk del) inneholder de samme opplysningene som del 2, men har i tillegg en del tekniske opplysninger om kjøretøyet. Denne delen skal være med i kjøretøyet under kjøring.

EUs rådsdirektiv 1999/37/EF fra 1. juni 2004 gjorde at Norge måtte innføre nytt vognkort. Direktivet gjelder nå i alle EU og EØS-land

## Kilder
* www.vegvesen.no sin side om vognkort
Nils Lysø

**Nils Kristian Lysø** (1905–1977) var en norsk politiker (Ap) som var ordfører, stortingsrepresentant, statsråd og fylkesmann. Lysø var fiskeriminister i Einar Gerhardsens tredje regjering fra 22. januar 1955 til 28. august 1963.

Lysø var sønn av småbruker og bygningshåndverker Helmer Johansen Lysø og Jørgine Hansen Lysøkak. Nils Kristian Lysø overtok farsgården i 1939. Han var også utdannet som kystskipper, og jobbet som fisker ved siden av gårdsdriften. Lysø var Jøssunds ordfører fra 1946 til 1953, deretter generalsekretær i Norges Fiskarlag fra 1954 til 1955.

Lysø kom først inn på Stortinget som vararepresentant i perioden 1950-53. Også i perioden 1954-57 hadde han varaplass. Fra 1958 til 1965 hadde Lysø fast plass. Etter at han gikk ut av regjeringen i 1963 satt Lysø først i Sosialkomiteen, og senere i Finans- og tollkomiteen.

Fra 1963 til 1974 var Lysø fylkesmann i Sør-Trøndelag.

## Referanser


## Eksterne lenker
* 
*
Storfosna kirke

**Storfosna kirke** er en langkirke fra 1913 på øya Storfosna i Ørland kommune, Trøndelag fylke.

Byggverket er i tre og har 150 plasser. Det er ca. 12 gudstjenester i året.

## Historie
Tanken om å bygge kirke ble først lansert i 1887, men allerede åtte år tidligere hadde storfosningene søkt kommunen om å få anlagt en gravplass på øya. Eieren av Storfosna har gitt tomt til både kapellet og kirkegården. Inventar til kirken er gitt som gaver fra flere ulike personer, familier og foreninger.

Storfosna kapell ble vigslet torsdag 11.desember 1913, med de geistlige i prosesjon fra Storfosen gård til kapellet. På 2000-tallet tituleres bygget som kirke.

## Inventar
Altertavlen (innviet 1922) har et bilde malt av Fritz Wilhelm Gjøs med Bergprekenen som motiv.

Orgelet er et harmonium bygget av Norsk Orgel- og Harmoniumfabrikk i 1953.

Kirkeklokken på 100&nbsp;kg ble støpt av O.Olsen & Søn i 1914.

Det ble innlagt elektrisk lys sommeren 1959. I 1960 fikk kirken ny messehagel, kjøpt fra Husfliden i Oslo. Til 50-årsjubileet i 1963 fikk kapellet installert elektrisk oppvarming.

## Referanser


## Litteratur
* 
* 
* 

## Eksterne lenker
* 
* Yrjar heimbygdslag. Terje Sørensen: ''Storfosna kirke'' 
*
Gydas vei (Oslo)

:::*For det norske tv-programmet med samme navn, se [[Gydas vei (TV-program)]].*
:::*For andre forekomster av Gydas vei, se [[Gydas vei|pekerside]].*

**Gydas vei** (4–28; ingen oddetallsadresser) ligger på Majorstuen i Oslo, og går fra Trudvangsveien til Suhms gate.

Veien fikk navn i 1911 etter kongsdatteren Gyda Eiriksdatter.  Den går parallelt med Harald Hårfagres gate og Gardeveien.

## Bygninger
* **4:** Menighetsfakultetet
* **8:** Statens arbeidsmiljøinstitutt
* **10:** Klubbhus for Frigg
* **14:** Gydas vei barnehage
* **16–28:** Tre blokker i Marienlyst Park boligsameie

## Referanser


## Litteratur
* 
* 

## Eksterne lenker
*
Arnold Wachtendonck

**Arnold Wachtendonck**  (eller **Arnold van Wachtendonck**) (født 1538, død 1605) var kannik i Liège i Fyrstbispedømmet Liège (som nå er en del av Belgia) i det 16. århundre.

Han forbindes fortrinnsvis med en bok kalt *[[Wachtendonckse Psalmen]]* (norsk: Wachtendoncks salmer) er et utvalg av salmer fra Salmenes bok fra et manuskript som han eide. Disse salmene er oversatt fra latin til gammel-østlavfrankisk eller gammelnederlandsk og er en av de eldste tekstene på nederlandsk.

## Referanser
Magnus Andersen

**Magnus Andersen** er navnet til flere personer:

*Magnus Andersen (politiker), stortingsrepresentant og fiskeriminister
*Magnus Andersen (redaktør), stifter av *Norges Handels og Sjøfartstidende*
*Magnus Andersen (fotballspiller), fotballspiller
Fransk 1. divisjon 1988–1989

## Ligatabell

*<small>K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng</small>*

## Kilder
* Resultater  Ligue de Football Professionnel
Drageid kirke

**Drageid kirke** er en kirke fra 1976 i Høylandet kommune, Trøndelag fylke.

Byggverket er i tre og har 90 plasser. Det har en form som minner om en hvelvet båt.

## Referanser


## Litteratur
* 
* 

## Eksterne lenker
* 
* 
* Midtre Namdal kirkelige fellesråd
Osen kirke

**Osen kirke** er en langkirke fra 1877 i Osen kommune, Trøndelag fylke.

Byggverket er i tømmer og har 260 plasser.

## Referanser


## Litteratur
* 

## Eksterne lenker
* 
*
Magnus Andersen (politiker)

**Magnus Kristoffer Andersen** (født 20. mars 1916 i Andøy, død 11. desember 1994) var en norsk politiker (Ap). Andersen var fiskeriminister i regjeringene Gerhardsen IV og Bratteli I.

Andersen arbeidet som fisker frem til 1955, da han ble formann i Norges Fiskarlag. Han var formann i Fiskarlaget frem til 1963. I januar 1963 ledet han som Fiskarlagets formann en landsomfattende streik.

Andersen ble fiskeriminister i 1963, og satt frem til 1965. Einar Gerhardsen sa om Andersen: «Han var en dyktig, men stri
fiskarlagsformann. Han ble en dyktig og noe mindre stri fiskeriminister».

Andersen satt deretter to perioden på Stortinget for Nordland. I den første perioden var han medlem i Den utvidede utenriks- og konstitusjonskomité og nestformann i Sjøfarts- og fiskerikomiteen. I andre periode var han nestformann i Fullmaktskomiteen i tillegg til å sitte i de samme komiteene som i den foregående perioden.

I januar 1972 ble Andersen igjen fiskeriminister etter at Knut Hoem trakk seg i protest mot resultatet av fiskeriforhandlingene med EF. Han satt til oktober samme år, da regjeringen gikk av som konsekvens av nederlaget i folkeavstemningen om EF.

Andersen satt også i en lang rekke utvalg, styrer og nemnder gjennom en lang politisk karriere. Han var blant annet styreformann i Postverket i perioden 1974–1982.

## Referanser




## Eksterne lenker
* 
* 
*  Magnus Andersen Omtale (med bilde) i Nordland fylkesleksikon. Nrk.no
Sæter bedehuskapell

**Sæter bedehuskapell** er et kapell fra 1969 i Osen kommune, Trøndelag fylke. Kirken har 70 plasser.

Kapellet ble vigslet 5. oktober 1969 av biskop Tord Godal.

## Referanser


## Eksterne lenker
*
Berkåk kirke

**Berkåk kirke** er en langkirke i nygotikk fra 1878 i Rennebu kommune, Trøndelag fylke.

Byggverket er i tømmer og har 200 sitteplasser. Arkitekt for kirken var Johannes Henrik Nissen.

Adkomst til stedet er via fylkesvei 700 og E6.


Fil:Berkåk kirke UBT-TO-074797 01 1.jpg|Eldre bilde av interiøret 

File:Berkåk kirke UBT-TO-074798 01 1.jpg|Gammelt bilde av kirken 
Berkåk kirke kyrkje Church 1878 Kjerkeveien Rennebu Trøndelag Norway Kirkegård Cemetery Vår Spring etc 2019-04-25 DSC04850.jpg|

Berkåk kirke kyrkje Church 1878 Kjerkeveien Rennebu Trøndelag Norway Kirkegård Cemetery etc 2019-04-25 DSC04855.jpg|

File:Berkåk kirke (bilde 01) (20. juli 2018).jpg|Kirken og kirkegården juli 2018


## Referanser


## Eksterne lenker
* 
* Omtale av Berkåk kirke på hjemmesiden til Den norske kirke i Rennebu
* 
*  Kirker i Norge  (*Kirchen in Norwegen*)
Florence Nibart-Devouard

**Florence Nibart-Devouard** (født 10. september 1968) var styreleder for Wikimedia Foundation fra oktober 2006 til juli 2008.

Devouard ble født i Versailles i Frankrike. Hun vokste opp i Grenoble og har bodd i flere forskjellige franske byer, i Antwerpen i Belgia og i Arizona i USA. Hun bor nå i Clermont-Ferrand i Frankrike. Hun er gift og har tre barn.

Devouard er ingeniør i agronomi ved ENSAIA. Hun har også en DEA-grad i genetikk og bioteknologi fra INPL. Hun har drevet både genetisk og mikrobiologisk forskning. Hun har blant annet vært ansatt i et fransk firma som utvikler beslutningsverktøy for miljøvennlig jordbruk.  

## Referanser


## Eksterne lenker
* 

* Foundation biografi
* om blogs og wiki
* Wikimedia Foundation and sustainability 
* Brukerside på Wikimedia Meta-Wiki
* 2005 styrekandidatur
* Portrett
* Profil på engelsk i ''Middle Eastern Times'' tatt fra AFP
* Video-intervju 10. februar 2007 ved Lift07-konferensen i Genève
Innset kirke

**Innset kirke** er en korskirke fra 2000 i Rennebu kommune, Trøndelag fylke.

Byggverket er i tømmer og har 300 plasser.

Kirken ble gjenreist og vigslet i 2000 på samme tuft som gamlekirken som brant i 1995. Den gamle kirken var en korskirke fra 1642 i barokk stil bygd av byggmester Palle Joensen i tømmer, og ble reist i forbindelse med Kopperverket på Innset som verkets eiendom fram til 1814. Før brannen var dette den eldste bevarte tømmerkirken i Trøndelag.

Den nye kirken har tilnærmet samme grunnform som den opprinnelige, gjenreist med hovedkonstruksjon i tømmer og en modifisert takkonstruksjon, spir, våpenhus og disponering av kirkerommet. 

## Referanser


## Litteratur
**Om den gamle kirken**
* 
**Om den nye kirken**
* 

## Eksterne lenker
* 
* Innset.nu
* Kvernaas om kirken
Frengen kirke

**Frengen kirke** er en kirke fra 1972 i Indre Fosen kommune, Trøndelag fylke.

Byggverket er i tre og har 90 plasser. Det ble opprinnelig innviet som gravkapell og siden tatt i bruk som kirke. Sognets navn er Sør-Stjørna.

## Litteratur
* Menighetsblad for Indre Fosen nr. 1/2021, s. 4–6
* 
* 

## Eksterne lenker
* Trondelag.com
Rein kirke

**Rein kirke** er en korskirke fra 1932 i Indre Fosen kommune, Trøndelag fylke. 

## Stavkirken og gamlekirken

Den eldste kirken på Rein var en stavkirke, hvoretter deler fra stavkirkeportaler blir bevart ved Vitenskapsmuseet. Kirken blir omtalt i Aslak Bolts jordebok (side 117) i 1433. I Reformatsen side 403 (1589) framgår det at kirken var anneks til Stadsbygd. Portalplankene beskrives av Erla B. Hohler og datert til 1100-tallet av henne, men stort mer vites ikke om stavkirken.

Det har stått flere kirker på kirkestedet, men det er ikke belagt prestebol til Rein kirke i middelalderen. Hvorvidt det var stavkirken som ble revet i 1650 (slik de fleste ser ut til å anta) eller om det var en annen eldre kirke er usikkert, men en byggmester ved navn «Palle» reiste en ny kirke på stedet som sto ferdig der i januar det året. Det bekrefter en befaring ved kirkestedet: «*24. januar 1650 vitterliggjør 6 lagrettesmenn at Rissa annekskirke er nu i sommer ganske av ny opbygt*», samt av et regnskap fra 1642 som sier at kirken på dette tidspunkt var «noe brøstfeldig og ville forbedres».

Ved kgl.res. av 28. august 1886 gis det tillatelse til å rive kirken på Rein og å oppføre en ny kirke på Føl, noen kilometer lenger nordøst. Nye Rissa kirke ble reist av stein og vigslet den 26. oktober 1888, og samme år ble gamle Rein kirke revet.

## «Bojerkjerka»
Etter at gamlekirke ble revet, ble imidlertid savnet stort etter den. Forfatteren Johan Bojer tok initiativet og stilte midler til å sette opp ei ny kirke, så lik den gamle som mulig. Han satte også av et fond slik at kirkebygget skulle holdes ved like. Nye Rein kirke ble vigslet den 24. august 1932. Denne kirken kalles også «Bojerkjerka» lokalt, til ære for Johan Bojer.

Byggverket er i tre og har 350 plasser. Arkitekt for kirken var Helge Thiis.

## Veiviser til Rissaraset
Veiviser til Rissaraset står ved Rein kirke. Informasjonstavle om rasområdet står ved Reins kloster, som ligger nærmest tvers over veien for kirken.

## Bildegalleri


Rein kirke UBT-TO-000898 01 1.jpg|Gamle Rein kirke
Rissa UBT-TO-082835 01 1.jpg|Gamle Rein kirke– med Rein kloster
Rein kirke RR-I-00259 01 1.jpg|«Bojerkjerka», 1932– utvendig
Rein kirke RR-I-00165 01 1.jpg|«Bojerkjerka», 1932–  interiøret
Rein kirke.jpg|«Bojerkjerka», 2007


## Referanser




## Litteratur
* 
* 

## Eksterne lenker
* 
* 
*
Migrapolis

***Migrapolis*** er et norsk TV-program om innvandreres hverdag i Norge som gikk på NRK fra 1997 til 2016.

Serien hadde fokus på det flerkulturelle Norge og inneholdt intervjuer med mennesker med en annen kulturell bakgrunn enn den norske. Programmet fokuserte på forskjellige problemer som innvandrere møter i den norske hverdagen samt kulturelle forskjeller mellom det norske og det utenlandske. Målsettingen var å sette søkelys på både positive og negative sider ved internasjonaliseringen av Norge. I tillegg hadde programmet tidligere en nyhetsseksjon, «Migranytt». Sammen skulle de to programmene utgjøre en helhetlig nyhetsdekning for, av og om innvandrere. Redaksjonen var internasjonal. *Migrapolis* var også et radioprogram.

Programmet hadde et seersnitt på rundt  det første tiåret.

## Magasinkonseptet
Etter hvert fikk TV-programmet Migrapolis form som et magasin med en fast oppbygning, basert på det redaksjonen selv kalte «dogmer»:

* Hvert program skulle ha tre hovedhistorier, som igjen var delt i tre
* Hver historie skulle ha én hovedperson
* I løpet av 20 sekunder skulle seeren kunne forstå hva innslaget handlet om («fokuset skal være tydelig»)
* Tidskontinuitet, aldri tilbakeblikk
* Reporteren kunne bruke morsmålet sitt, hvis norsk kunne virke hemmende
* Reporteren skulle være synlig og subjektiv
* Det skulle ikke legges på musikk og ikke brukes effekter som for eksempel slow motion
* Kamera skulle være håndholdt
* Programmet skulle kommunisere med seernes følelser

## Priser og nominasjoner
Programmet ble kåret til beste magasin- eller livsstilsprogram under Gullruten 2007 og fikk Medierosen våren 2008. I 2009 fikk de Norske kirkeakademiers Brobyggerpris. 

Programmet ble nominert til Gullruten 2001, 2002, 2003, 2004 og 2006.

## Kjenningsmelodi
Kjenningsmelodien til Migrapolis var sangen «Şımarık» fremført av Tarkan.

## Nedleggelsen
I april 2016 sendte NRK siste episode av *Migrapolis*. Avgjørelsen om å legge ned programmet ble tatt ett år tidligere. Grunnen var at samfunnsutviklingen og tiden hadde gått fra programkonseptet. Distriktsredaktør Otto Haug i Østlandssendingen konstaterte at beslutningen ikke skyldtes annet enn tidens tann.

## Programledere
*Dang Trinh (radio-2010)
*Namra Saleem
*Edin Babic
*Hung Mai Ba (1997-2015)
*Lotten Christiansen 
*Vegard Olsen (2006-2013)
*Rajan Chelliah (1999-2015)
* Carolina Maira Johansen (1997- ?)
* Tam Tan Ngo
* Kaja Frøysa (1998)
* Noman Mubashir (2000)
* Veslemøy Hvidsteen (2004–2006)
* Christian Strand
* Karyn de Laine Bennett-Lund (1997&ndash;2009)
* Raheela Kokab Chaudhry (1997- ?)
* Celal Tahsin Candas (1997-2001)
* Banu Gürsaler Syvertsen (1997-2007)

## Referanser


## Eksterne lenker

* I dag fyller «Migrapolis» ti år (Dagbladet, 2007)
* Migrapolis 10 år onsdag kl 22.10 (NRK, 2007)
Rissa kirke

**Rissa kirke** er en langkirke reist av stein reist på et nytt kirkested på Føl i Indre Fosen kommune i Trøndelag fylke. Historien til denne kirken henger tett sammen med den til Rein kirke.

Kirken har 650 sitteplasser. Arkitekt var Carl Julius Bergstrøm.

Rissa kirke ble innviet 26. oktober 1888, etter at de ved kgl.res. av 28. august 1886 ble det gitt tillatelse til å rive gamle Rein kirke og flytte kirkestedet til Føl (tidligere gnr. 19, nå 120). Den er én av to hovedkirker i kommunen. Deler av inventaret i den gamle kirka ble gjenbrukt.

## Referanser


## Litteratur
* 

## Eksterne lenker
* 
*
Minitimen

***Minitimen*** er en norsk portrettserie med Jahn Ivar «Mini» Jakobsen som gikk på TV3 fra 1997 til 1998. I denne serien møtte Mini Jakobsen norske idrettsprofiler og personer som hadde et forhold til idrett. Lengden ble redusert til det halve i sesong to og tittelen ble derfor endret til «Mini 1/2-timen».

Komikeren Dagfinn Lyngbø hadde sin TV-debut i denne serien.

Se også *[[Miniportrettet]]*.

## Referanser


## Eksterne lenker
*
Brandsfjord kapell

**Brandsfjord kapell** er et kapell fra 1964 i tilknytning til Brandsfjord skole i Åfjord kommune i Trøndelag. Arkitekter for kapellet var Arne Flaa og Ole Stjern. 

Hofstad kirkegård er 6–700 meter unna.

## Litteratur
* 

## Eksterne lenker
* Åfjord kommune 
* 
* Roan menighet
Roan kirke

**Roan kirke** (også kalt Fosenkatedralen) er en langkirke fra 1702 i Åfjord kommune, Trøndelag fylke.

Byggverket er i stein og har 450 plasser. Den erstattet en tidligere trekirke i som brant eller ble ødelagt av vind rundt 1690. Det er uklart om kirken ble helt ødelagt av brann, vind eller begge deler. Kildene tyder på at den fortsatt sto i 1700 men var falleferdig. Daværende sogneprest Morten Jørgensen Bjørnør sørget for å få bygget reist.

Det er kirkegård ved kirken.

## Referanser


## Litteratur
* 
* 

## Eksterne lenker
* 
*
Brekken kirke

**Brekken kirke** er en langkirke fra 1878 i Røros kommune, Trøndelag fylke.

Byggverket er i tømmer og har 200 plasser.

## Referanser


## Se også
*Liste over kulturminner i Røros

## Litteratur
* 
* 

## Eksterne lenker
* 
* 
* Røros kirkelige fellesråd
Røros kapell

**Røros kapell** er gravkapellet på Røros kirkegård, i Røros kommune, Trøndelag fylke. Kapellet ble tegnet av Erik Guldahl og oppført i 1962. Det er av betong og har 220 plasser.

Bygget har sirkelformet grunnplan, og utformingen er inspirert av samiske gammer. Det er krematorium i underetasjen. På 2010-tallet er kapellet og kremasjonsanlegget oppgradert, med ferdigstilling i 2016. I kapellet tilbys med det et livssynsnøytralt seremonirom.

## Referanser


## Eksterne lenker
* Røros kirkelige fellesråd: Gravplassforvaltning i Røros kommune
* [Kart over Røros kirkegård](https://darkiv.no/Allslekt/Feltkart/(Roeros)-Roeros.jpg) (Allslekt)